Source: https://habarka.sk/oznamenie-o-prijimani-ziadosti-na-predprimarne-vzdelavanie-v-materskej-skole-2/
Timestamp: 2019-09-16 04:00:46+00:00

Document:
habarka 15. februára 2019 22. februára 2019
Riaditeľka Materskej školy STÁLICOVÁ 2 informuje v zmysle § 59 ods. 3 zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov a v súlade s § 3 ods. 2 vyhlášky MŠ SR č. 306/2008 Z. z. o materskej škole v znení vyhlášky č. 308/2009 Z. z. rodičov a verejnosť, že
k septembru 2019 sa budú prijímať (v prípade potreby aj vydávať) v budove MŠ STÁLICOVÁ 2 i v budove na HABURSKEJ 6
od 24. apríla do 3. mája 2019 v čase od 8.00 do 17.00 hod.
Žiadosť musí obsahovať: meno a priezvisko dieťaťa, dátum a miesto jeho narodenia, bydlisko a PSČ (podľa OP matky), meno, priezvisko a trvalé bydlisko matky, meno, priezvisko a trvalé bydlisko otca, telefónne kontakty na rodičov a adresu pre zaslanie rozhodnutia o prijatí alebo neprijatí dieťaťa.
K žiadosti sa podľa § 3 ods. 1 vyhlášky prikladá potvrdenie o spôsobilosti dieťaťa navštevovať materskú školu a o absolvovaných povinných očkovaniach od všeobecného lekára pre deti a dorast. Spolu so žiadosťou je potrebné predložiť súhlas s použitím osobných údajov dieťaťa a zákonného zástupcu / tlačivo poskytne riaditeľka školy/.
Písomné rozhodnutie o prijatí alebo neprijatí dieťaťa do materskej školy vydá v súlade s § 5 ods. 14, písm. a) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov riaditeľka 15. júna 2019.
Podľa § 59 ods. 2 zákona riaditeľka prednostne prijíma deti, ktoré dovŕšili päť rokov veku (k 1. 9. 2019), deti s odloženou povinnou školskou dochádzkou (ktoré v súčasnosti tunajšiu MŠ navštevujú) a deti s dodatočne odloženou povinnou školskou dochádzkou.
Ostatné deti prijíma do výšky kapacity školy na základe podmienok dohodnutých so zriaďovateľom (v zmysle § 1 ods. 2 zákona č. 369/1990 Zb. o obecnom zriadení v znení neskorších predpisov) a prerokovaných v pedagogickej rade školy.
Dohodnuté podmienky prijímania:
spôsobilé dieťa od 4 do 5 rokov veku (k 1. 9. 2019)
dieťa od 3 do 4 rokov veku, ktoré k 1. 9. spĺňa základný stupeň hygienickej a sociálnej samostatnosti (vie sa odlúčiť od matky, nemá plienky, fľašu, cumlík, samostatne sa naje lyžicou, napije z pohára, použije WC, umyje si ruky, oblečie základné časti odevu, obuje sa, reaguje na pokyn dospelého, zrozumiteľne komunikuje na úrovni zodpovedajúcej jeho veku)
súrodenci detí, ktoré už navštevujú tunajšiu materskú školu
Pri odovzdávaní žiadosti zákonný zástupca predkladá riaditeľke (zástupkyni riaditeľky) k nahliadnutiu rodný list dieťaťa a občiansky preukaz matky za účelom overenia uvedených údajov.
PrevZmena v úhrade stravy od 1.1.2019NextBrigáda na školskom dvore
Škôlka plávania 2019
Prijaté detí – MŠ Stálicová 2 s EP HABARKA na Haburskej 6
Zverejnenie zmluvy na prenájom majetku

References: § 59
 § 3
 § 3
 § 5
 § 59
 § 1